《哭李太华时为宁德令倭寇陷城死节》
明代·黎瞻

封守在四夷，疆场有常处。江河苟推迁，难作太平语。

当其城破时，山川皆惨沮。平生忠义魂，此夕荡羁旅。

千秋万岁名，可以并张许。人生不百年，苟活亦何取。

作者简介：黎瞻，字民仰，号前峰。番禺人。遂球曾祖。明世宗嘉靖元年（一五二二）举人，初授福建尤溪教谕，历仕至顺天府尹，以忤严嵩出判南昌。遭父忧归，筑室于板桥之南，遂不复出。与何维柏、欧大任、王渐逵、黎民表结社赋诗。年八十六卒。有《燕台集》。从祀广州府学乡贤。清温汝能《粤东诗海》卷二一、清道光《广东通志》卷二七九等有传。